Selyemzászzló 
a 
VÁnOS penemén 


Még a térképet is elővettem, mi- 
előtt elindultam a kispesti 1586-os 
számot viselő Ságvári csapathoz. Men- 
tem buszon, villamossal és gyalog, 
amíg elértem hozzájuk. Mindenkép- 
pen meg akartam látogatni őket, hi- 
szen a hírük már rég eljutott hoz- 
zánk. 

A hírük... Mindenki tudja, hogy 
a legjobban dolgozó csapatok Vörös 
Selyemzászlót, és selyemszalagot kap- 
nak minden évben. A Kommunista 
Ifjúsági Szövetség 1963-ban és 1967- 
ben selyemszalaggal tüntette ki a 
Ságvári csapatot. Idén pedig meg- 
kapták a Vörös Selyemzászlót! Kü- 
lön örömöt jelentett az, hogy éppen 


a jubileumi esztendőben érte őket 
ez a megtiszteltetés. 


A folyosón finom meleg fogad és 
citromfa bókol. A meleget lehelő 
olajkályhák ősszel érkeztek. Addig 
hatalmas,  vaskályhákban fűtöttek. 
Hát a citromfák? A nyári napközis 
tábor kertészetéből valók. 


Annak a szónak, hogy , nyári tá- 
bor" külön varázsa van. Kipróbáltam. 
Akit csak megkérdeztem, először só- 
hajtott, majd számolni kezdett. Só- 
hajtott, mert szép volt a nyár, és szá- 
molt, vajon hány hónap van a követ- 
kezőig? Voltak táborban Börzsöny- 
ligeten, Bélapátfán és legutóbb Káp- 
talanfüreden. Az úttörőket minden 
táborba rajnyi kisdobos is elkíséri. 
Vannak tábori találkozók is. Az első 
szeptemberben. Ezen emlékeznek, 
és fényképeket cserélnek. A kará- 
csonyi szünetben van a következő. 
Itt az emlékezést a tervezgetés váltja 
már fel. 


Az összejövetelek, tervezgetések 
az úttörőszobában folynak. Buzás 
Zoltán, Silye Sanyi és Kárpáti Zoltán 
karján ,Ü" betű virít. Ők ugyanis 
az úttörőotthon ügyeletesei. Meg- 
locsolják a virágokat, helyre teszik 
a székeket. Kicsit belelapoznak a 
csapatkrónikába, őrsi naplókba. Én 
is megnézem a csapat névadójáról, 
Ságvári Endréről szóló albumot. Ha- 
gyomány, hogy tavasszal kirándulás- 
sal, ősszel akadályversennyel emlé- 
keznek rá az úttörővasút Ságvári- 
ligeti részén. Ott, ahol a dal szerint: 
, Kimszesek vágtak hajdan e tájnak, 
élükön Ságvári járt..." A csapat 
DICSŐSÉG KÖNYVÉBE is belelapo- 
zok. Ott áll Beliczky Kati kisdobos 
neve, aki a kerületi kulturális szemle 
mesemondói közt a negyedik helyen 
végzett. A mese címe ,A rest lány" 
volt — de ez egyáltalán nem illik 
Katira! De Kocsis Ibire sem! Azt ja- 
vaslom különben a csapat vezetősé- 
gének, hogy lbi neve is kerüljön be 
a nagykönyvbe. Ugyanis F. Ferinek, 
egyik osztálytársának segít a tanulás- 
ban már tavaly óta. Ebben a tanév- 
ben már szeptemberben elkezdték, 
s Ibi naponta kikérdezi Ferit. Ez 


meglátszik máris Feri idei osztályza- 
tain. 


Még egy érdekes bejegyzés van a 
DICSŐSÉG KÖNYVBEN : az 1970-es 
országházi fenyőfa ünnepségen az 
ötödikesek jelmeze második helye- 
zést ért el. Hogy mi volt ez az or- 
szágos sikert elért jelmez? Egy őrsnyi 
gyerek öltötte magára az úttörőmoz- 
galom korhű ruháit. Remélik, hogy 
idén is elmehetnek majd oda, s már 
gyűjtik az ötleteket. 


Ötletek bizony vannak szép szám- 
mal! Néhány esztendeje például csak 
úgy próbaképpen fellocsolták télire 
az iskola udvarát. S mi lett az ered- 
mény? Olyan korcsolyapálya és sport- 
élet, hogy még a televízió is hírt 
adott róla! 


Aztán volt még rókavadászat is. 
121, azaz egyszázhuszonegy rókát 
, ejtettek" el. Vagyis ennyit találtak. 
Szép szám, kivált a vadászati világ- 
kiállítás évében. Ha még azt is hozzá- 
teszem, hogy tulajdonképpen aka- 
dályverseny volt ez, ahol a papírból 
való rókák számával minősítették a 
sikeres részvételt — képzelhető, 
milyen vidám és izgalmas lehetett! 

Az úttörő és KISZ-es őrsvezetőkön 
kívül huszonhárom KISZ-esifjúvezető 
segít Szabó Vencelnének, a csapatve- 
zetőnek. Igaz, most csak huszonkettő, 
mivel Kurhéja Misi — vagyis Mihály 
— bevonult határőrnek. Valahol So- 
mogyban szolgál. Már jött róla hír; 
a napi katonai feladatok mellett ha- 
tárőr úttörőrajt szervezett! A to- 
vábbi huszonkét ifiből kettő család- 
tag Szabóéknál: a csapatvezető fel- 
nőtt gyermekei! 

Az iskola folyosóján márványtábla, 
rajta a szöveg: ÜZENET A JÖVŐ- 
NEK. 1995. április 4-én nyithatják fel 
s olvashatják az akkori úttörők és 
kisdobosok, amit a maiak életükről, 
terveikről, eredményeikről nekik ír- 
tak. Azokról a jövendő tervekről, 
melyeknek megvalósításán a Kom- 
munista Ifjúsági Szövetség VIII. 
kongresszusa is fáradozik. 


JOÓ KATALIN 
GAÁL ÉVA rajza 


cz idősebbik bátyáni 


Az idősebbik bátyám 
erős, vállas, ügyes, 

úgy versenyez a pályán, 
hogy nézni érdemes! 

A téren hintát ácsol 

s meghintáztat, ha kérem, 
kisrepülőt barkácsol 

és röpteti a szélben. 


Az idősebbik bátyám 
polcán annyi a könyv már, 


hogy bátran rámondhatnám : 


valóságos kis könyvtár. 
A munkahelyén hányszor 
dicsérte már a mester! 
A bizonyítványa is 
telis-tele ötössel! 


Az idősebbik bátyám 
motoroknak parancsol; 
ha dalt penget gitárján, 
minden barátja tapsol. 
Büszkén villan a jelvény 
kabátja hajtókáján. . . 
Bárcsak olyan lehetnék, 
mint idősebbik bátyám! 


GYÁRFÁS ENDRE 


mássá vevé azt 
ko szá éb dés 
eg rve sat új ll 8 : LYA 


(Kék nefelejes - el ne felejtad! 


1.Készítsetek apró karácsonyi megle- 
petést egymásnak és családtagjaitok- 
nak. Ne feledkezzetek el azokról az 
idős emberekről sem, vagy a szociális 
otthon lakóiról, akiket év közben is meg 
szoktatok látogatni! 

2. E havi mellékletünkön köszöntő 
képeslap tervét látjátok. Távollevő ba- 


rátaitoknak, levelezőtársaknak küldje-: 


tek ilyet! Köszöntsétek a KISZ-kong- 
resszus alkalmával nagy testvéreteket, 
KISZ-es ifjúvezetőket is! Az őrs jelképé- 
vel (gyöngyvirág, sólyom stb.) helyette- 
síthetitek a bemutatott rajzokat. 

3. Rendezzetek közös kirándulást a 
téli szünidőben! Erdő-mező titkait fi- 
gyelve rendezzetek akadályversenyt, és 
teljesítsétek a téli próba ide vonatkozó 
részét! 

4. Készítsetek madáretetőket, s na- 
ponta lássátok el az odarepülő madár- 
kákat élelemmel! 


RÓLATOK IS SZÓ LESZ 


Biztosan. hallottátok már ezt a szót: 
kongresszus. Talán a jelentését is sokan 
ismerik közületek, ami nem más, mint ta- 
nácskozás. Számvetés az elvégzett munká- 
ról és a tervek, a további teendők megbe- 
szélése. Ilyen tanácskozást — kongresszust 
— tartanak a napokban idősebb testvére- 
itek, a Kommunista Ifjúsági Szövetség tag- 
jai. 

Az őrsi összejöveteleken ti magatok is 
készítetek terveket. Szerepelhet abban kö- 
zös kirándulás, mozi és múzeumlátogatás, 
az elsősök fogadása, megajándékozása, vas- 
gyűjtés, papírgyűjtés, vagy rendszeres se- 
gítségnyújtás idős, magányos embereknek, 
és még sok minden más is. Később aztán 
megbeszélitek, hogyan valósultak meg a 
tervek. Mi volt közülük igazán érdekes és 
hasznos? Mit láttatok, tapasztaltatok, mi- 
lyen élményekben volt részetek? Utána 
pedig jönnek az újabb ötletek, tervek és 
a készülődés, hogy amit elhatároztatok, 
még jobban sikerüljön. 

Így teszik ezt idősebb testvéreitek, a 
KISZ tagjai is. A kongresszus négyévenként 
ül össze. A gyárakban, üzemekben, tsz- 
ekben dolgozó és a középiskolákban, egye- 
temeken tanuló fiatalok képviselői tanács- 
koznak az ország színe előtt, közös dol- 
gaikról. Beszámolnak munkájukról s el- 
döntik, mit tesznek majd a következő évek- 
ben. 

Számotokra is fontos ez a kongresszus, 
kedves Olvasóink, mert szó lesz ott arról 
is, hogyan segítik majd a KISZ-esek a jövő- 
ben a kisdobosok és az úttörők munkáját. 

Ha nézitek a TV-ben, halljátok a rádió- 
ban, vagy látjátok az újságban a kongresz- 
szusról szóló beszámolókat, gondoljatok 
arra, hogy egykor a kongresszus küldöttei 
is kisdobosok voltak. S ne feledjétek : nyolc, 
tíz vagy tizenöt év múlva ti is ott ülhettek 
majd a küldöttek sorában. Nagy kitüntetés 
lesz! Ezt azonban ki kell érdemelni! Már 
most is! Méghozzá szorgalmas tanulással, 
kisdoboshoz méltó magatartással. 


KÁR, BE" KÁR, 
HOGY NEM LEHET 


Kár, be" kár, hogy nem lehet 
barlang mélyén, mint a medve 
átaludni a telet, 

s ébredni csak kikeletre, 

ha a vén nap suttyó kölyke, 
fénysugárka száll a földre, 
rendezni ott kóbor portyát, 
szemelgetni édes málnát, 
dézsmálni vadméhek odvát, 
felkutatni patak ágyát, 
lubickolni hűs vizében, 
hemperegni domboldalon 
bumfordi kis bocs-medvékkel, 
az lenne csak jó, de nagyon! 
Megkergetnek? Az oltalom 
medve-mamám. Hozzábújva, 

] tr 
ui két karjában jót aludva ! 
s felébredni fényes napra, 
is márciusi langy tavaszra, ME. 
mint a borzas, bundás medvék, a 
K ak azt szeretnék, azt szeretnék! . a 


Kár, be" kár, hogy nem lehet 


EIA ; kszové 
barlang mélyén, mint a medve satzaztk 


átaludni a telet, 


vi E) 
MAG s ébredni csak kikeletre! 
ú. FAZEKAS ANNA 

( / fi tt yo 


zép4árge Vett 

A hegyen fenyőfa ea Hali-hali-hali-hó ! 

nyúlik a magosba, PS Jaj, de jó, ha hull a hó! 

de lejön a hegyről va Csillagpelyhek 

minden karácsonyra. táncra kelnek, 
kisdobosok 

Fénylik a szobában, énekelnek, 

ó szépséges óra, hangoskodva 


gyertyácskák lángja száll 


hólabdáznak, 
ki az ezüst hóra. 


szánkóznak és 
korcsolyáznak, 
sikolni a 

jégre mennek, 
ötször-hatszor 
hasraesnek, 

de ez nekik 

meg sem kottyan, 
N nem sír, aki 

hóba pottyan — 
kiáltoznak: Hali-hó! 


Csillogó fenyőfa, 
alatta ajándék, 

kis autó, meséskönyv, 
baba, társasjáték, 


Tündöklő fenyőfa, 
gyönyörű este ez, 
a szívünkre öröm 


sugara permetez. E 7 
agy 
Azt hirdeti nekünk yo 


Hull a 
a fenyő szépsége, hull a 
legyen minden szívben hull a 
szeretet és béke. hó!!! 


ÖLBEY IRÉN KRECSMÁRY LÁSZLÓ 


Pernette Chaponniére: 


A KARÁCSONYFA 


Virágos nyárról álmodott 

A hófödte erdőben kint 

Egy kis fenyő. Sóhajtozott: 

, Szép nyár, mikor látlak megint?" 


, Mondd, mikor jön már el a nyár?" 
Kérdé, hogy ott dudált a szél. 

De az viharzik tova már, 

Es nem felel és nem beszél. 


Egy nagybajuszú erős legény 
Fejszével arra ballagott. 

Hopp! Két csapás s ledőlt legott 
A kis hegyi fenyő, szegény. 


Nem lát többé a kicsi fa 
Kökörcsint, enciánt, nyarat. . . 
Most már csupán emlék marad 
Ez mind s a széna illata. 


De ezüst-hóval ékes, im! 

Sok gyertya világítja meg, 
Szépséges fehér ágain 

Kis tündér-csengők függenek. 


A karácsonyi kis fenyő 
Tisztását nem sajnálja már, 
Egbolton áll: álmodja ő, 
Ruhája arany s fénysugár. 
HONTI IRMA 


Írta: FEKETE GYULA 
Rajzolta: WAGNER JÁNOS 


Más nem tud tóla, hát fel- 
jegyzem én, míg végképp fele- 
désbe nem merül: 1929. decem- 
ber 6-ára virradó éjjel csoda tör- 
tént egy kis borsodi községben, 
ott is éppen a mi házunkban. 

Talán meg sem történt volna 
a csoda, ha az említett nap előtt 
egy héttel el nem sóhajtom ma- 
gam: 

— Még hatszor alszunk, és 
jön a Mikulás. . . 

Jó anyám meghallotta sóhaj- 
tásomat — magam is azon vol- 
tam, hogy meghallja —, s így 
szólt csendesen: 

— Szegény most a Mikulás, 
kisfiam, lyukas a csizmája. Ilyen 
sárban el sem indul mifelénk, 
csak arra jár, amerre flaszteron 
ÍeDEt. : : 

Kifagyott abban az évben a 
termés, a kenyeret árpalisztből 
sütöttük. És minden pénzünket 
elvitte a bank. 

Csakhogy én nem tiszteltem 
a felnőttek makacs érveit, s attól 
kezdve most már tervszerűen 
kezdtem sóhajtozni: 

, Még ötször alszunk. . .? 

, Még négyszer. . ." 

, Még háromszot. . .? 

Amikor kettőnél tartottam, 
jó anyám elszánta magát a végső 
érvelésre : 

— Kisfiam, nincsen is Miku- 

lás. A buta kisgyerekek elhiszik, 
hogy van, de te már nagyfiú 
vagy, nyolc esztendős! 

Engem már abban az időben 
is nehéz volt meggyőzni, ma- 
kacsul ragaszkodtam az elveim- 
hez. 

— Úgyse igaz, úgyis van Mi- 
kulás. . . A tanító néni is mond- 
ta, hogy holnap este tegyük ki 
a cipőt. . . 

De minden hiába volt, mert 
apám is az anyám pártjára állt, 
és leintett: 

— Nyolc esztendős nagyfiú- 
nak már nem szabad elhinni az 
ilyen buta meséket. 

— Nem is igaz, hogy mese, 
nem is igaz! — hajtogattam 
csökönyösen, és nyeltem, nyel- 
tem a könnyeimet. 

Hiszen jól tudtam én, ki rakja 
tele a cipőt. Meglestem én azt 
tavaly ilyenkor — miközben 
erősen színleltem az alvást —, 
hogy settenkedik anyám a szo- 
bában, hogy nyitja a komódfiát 
(melynek a kulcsát napok óta 
nem leltem), s hogy csempészi 
bele a cukroszacskót meg a cso- 
koládé Mikulást a cipőmbe. 

Nem, nem amiatt kesetedtem 
el, hogy megvonják tőlem a ci- 
pőbe való csomagot — meg- 
tette volna a kockacukor is —, 
csupán az öröm izgalmához ra- 
gaszkodtam én. 


Másnap este mégiscsak ki- 
tettem a cipőmet az ablakba. 


S íme, reggelre kelve meg- 
történt a csoda: egy alma és né- 
hány szem dió mögül — ezekről 
rögtön tudtam, hogy a kam- 
ránkból származnak —, a cipő 
orrából előkerült egy tűzvörös 
papírral bevont, apró csokoládé 
Mikulás. 


Jó anyám ámulva nézte, majd 
kiment a konyhába, szótlanul. 
Később bejött apám, és sokáig 
forgatta ujjai közt a kis Miku- 
lást. 


— No látod — mondta. 


Sokszor eszembe jutott ez a 
dolog azóta, de idáig nem szól- 
tam róla senkinek. 


Apám és anyám egymásra 
gyanakodtak — ők sem hittek 
már a csodákban —, s álmuk- 
ban sem gondolták, hogy én 
magam voltam a csodatevő. Pe- 
dig én vettem azt a Mikulást a 
Hangya boltban nyolc fillérért 
— két irka elspótolt árán —, 
s én dugtam bele még este a Cci- 
pőm orrába. I 


Nem, igazán nem valami szá- 
mító ravaszkodásból, 


Csak a meséről nem akattam 
lemondani, a mese csodáihoz 
tagaszkodtam én. 


A KISZ-esekről 


akartam beszélni kisdobosokkal. 
Közeleg a KISZ-kongresszus, ér- 
dekelt, mit tudnak a , nagyokról" 
a ,, kicsik", A budapesti Váci utcai 
általános iskola harmadikosaitól 
kérdeztem: kik azok a KISZ-esek? 

— Akik kitüntetést kaptak ná- 
lunk az évnyitón — feleltéknyom- 
ban, egyszerre többen is. 

— Miért kaptak kitüntetést a ti 
évnyitótokon? 

— Miért? Miért? — méltatlan- 
kodtak, hogy milyen tájékozatlan 
vagyok. — Mert idejártak régen 
hozzánk, mint úttörők. Most meg 
már KISZ-esek, és visszajönnek. 
Segítik az úttörőket, kisdobosokat. 
Érthető, nem? 

Az igazgató nénitől tudtam 
meg, hogy valóban az évnyitón 
adták át a , Kiváló ifjúvezető 
munkáért" kitüntetést Kovács 
Ágnes gimnazistának és Magyar 
Gyula ipari tanulónak; mindket- 
ten KISZ-tagok. Úgyhogy a kis- 
dobosok igazán jól feleltek a kér- 
désemre, mert azt mondták el a 
KISZ-esekről, ami számukra a leg- 
fontosabb: hogy szeretik, segítik 
a kisebbeket. 


Áz úttörőkről 


már írtam a múlt hónapban is, 
örömmel közöltem , néhányuk cí- 
mét és kívánságát: kisdobosokkal 
akarnak levelezni. Gondolhatjá- 
tok, mennyire örültem az újabb 
leveleknek, amelyekben már nem- 
csak a jó szándék olvasható, hanem 
egy sereg tett is. 

A legtöbb úttörő a tanulásban 


akar segíteni a kisdobosoknak.. 


Flandera Viki iskolájában, Buda- 
pest X., Maglódi út 8. , saját" is- 
kolarádió működik. Az osztályok- 
ban hangszóró van. A tízpercek- 

ben egy-egy úttörő felolvassa a 
következő órára szóló leckét, hogy 
ismételhessék a gyerekek, hogy 
frissen emlékezve rá, könnyebb le- 
gyen számukra a felelés. Váradi Jó- 
zsef őrse — Kenderes, József Attila 
u. 88. — arra vállalkozott, hogy 
, azokat húzza ki a pácból", akik- 
nek már több egyese van. Azt írja, 
sajnos több ilyen gyerek is akad 
náluk, ,.csak azért nem említek 
neveket, mert nem akarom hogy 
az ország kisdobosai előtt meg- 
szégyenüljön az a pár gyerek." 
Ezért a mondatért megdicsérlek 
Jóska! Érted te a dolgodat: meg- 
szégyenítéssel, kicsúfolással bi- 
zony nem lehet segíteni a másikon ! 

Kovács Györgyi úttörő, Buda- 
pest VIII., Mező Imre u. 30. és 
még néhány társa kiválasztottak 
egy-egy kisdobost, akit rendsze- 
resen segítenek. (Györgyi például 
Prétor Misikét.) Nagyon figyel- 
mes, ügyes nagylányok, mert ap- 
ró, de igen fontos dolgokra tanít- 
ják a kisebbeket: bekötni az is- 
kolakönyveket, rendet rakni a 
szekrényben. . . 

Szűcs Mária, Nádudvar, Bem 
József u. 32. arról panaszkodik, 
hogy nemigen tudnak segíteni 
egymásnak úttörők és kisdobosok, 
mert havonta váltott műszakban 
járnak iskolába. Mit ajánlhatnánk 
nekik, gyerekek? Aki jó tanácsot 
tud adni, írja meg nekem, vagy 
egyenesen Szűcs Marikának.! 

Varga Márta nyolcadikos úttö- 
rő, Martonvásár, Bacsó Béla u. 8. 
olyan sokféle segítségről számol 
be, hogy alig tudok választani, 
melyiket is írjam ide most. Ne- 
kem nagyon tetszik például, hogy 
bevásárlásnál segítik a kisdoboso- 
kat. Maga Márta nemrégiben vett 
pártfogásba egy kisfiút, aki éppen 
sírva fakadt, — talán elfelejtett, 
vagy elvesztett valamit. Azt is 


írja Márta, hogy sok úttörő viszi 


orvoshoz az alsós testvérét. Ilyen- 
kor jól jön, ha elkíséri őket még 
egy úttörő, vigasztalni, bátorítani 
a kicsit. A múltkor az úttörők vit- 
tek hulladékot a MÉH-be, akkor 
viszont a kisdobosok segítettek; 
vinni is, meg főleg várakozni a 
mérlegre. Együtt gyorsabban, vi- 
dámabban telt az idő. Márta sze- 
rint különösen sokat segíthetnek 
azok az úttörők, akiknek mindig 
kéznél van?" egy kisdobos, vagyis 
a testvérük. Ellenőrzik, hogy jól 
csomagolták-e be az iskolatáskát, 
felelnek minden kérdésükre. (Ez 
utóbbi bizony nem is könnyűnéha, 
sok türelem, szeretet kell hozzá.) 
A mosogatás pedig igazán nagy- 
szerű alkalom az együttműködés- 
re: mondjuk mosogat a -vörös- 
nyakkendős, a kék meg törölget, 
és elrakja az edényeket. 
A kisdobosok 

e e nTtEtnátettatszdltozátttseítetá eat KENNRNNN 
leveleiből most azokat válogat- 
tam, akik tisztséget viselnek, kö- 
zülük is két zászlótartót. Ivanics 
Andrea negyedikes kisdobos, Ba- 
latonszabadi-falu, Vak Bottyán u. 
117/b azt írja, hogy ők most hí- 
mezik az őrsi zászlójukat. Szíve- 
sen látnánk majd rajzról vagy 
fényképről: — hogyan sikerült? 
Csizmazia Mária, Tihany, Kos- 


suth Lajos u. ől. szintén zászló- 
tartó, és az a feladata, hogy vi- 
gyázzon a zászlóra, el ne vesszen, 
meg ne rongálódjék. Sorai mögül 
azt olvasom ki, hogy más, több 
feladatot is vállalna még szíve- 
sen. Mit tanácsoltok neki, ti többi 
őrsi zászlótartók? 

A novemberi Kisdobosban ír- 
tam egy bizonyos őrsvezetőhelyet- 
tesről, aki kordában akarja tartani 
az őrsét, és ehhez tőlünk kér ta- 
nácsot. Eddig még csak egy érke- 
zett, de azt szívesen közlöm máris, 
mert nagyon igaz. Ipacs Ibolya, 
Tiszaszőlős, Lenin u. 15. annyit 
ír csak egyszerűen és szerényen, 
hogy ő azért tudja jól ellátni az 
őrsvezetőhelyettesi tisztjét, mert 
szereti. Biztos, hogy a jó munká- 
hoz, minden feladat ellátásához 
ez a legfontosabb! 


Magamról 


is akarok jelenteni valami na- 
gyon fontosat, nem is egyet, ha- 
nem kettőt. Az egyik öröm okát 
közlöm szó szerint: 


, Kedves Űr Kata! 


Szeretettel köszöntünk abból az 
alkalomból, hogy Téged válasz- 
tottunk őrsünk névadójának. A 
kaposvári Gyakorló iskola 2. a. 
osztályába járunk. Üdvözlünk 


Ür Kata őrs." 


A másik örömhírt a hidasi út- 
törők Tündér őrse közölte: tisz- 
teletbeli őrsi taggá választottak 
engem. Aki olvasta az októberi 
Kisdobosban a Tündér őrs napló- 
ját, az megérti, mennyire örülök, 
hogy közéjük tartozom. Arra is 
nagyon büszke vagyok, hogy kü- 
lön üdvözletet kaptam a fiúktól, 
a Huszár őrstől is. 

Kedves hidasi őrsöm! Kedves 
kaposvári Űr-Katák! Köszönöm 
a kedvességet, és nagyon igyek- 
szem majd, hogy sok örömet sze- 
rezzek nektek — és minden ba- 
rátomnak 


YLES 


Folyó partján tündér ül, 
amit kívánsz, teljesül. 

Arra ment egy kisfiúcska, 
Mit kívánjon, azt sem tudja. 


Legyen talán kutya, macska? 


Nem lesz helye lakásunkban. 


Legyen talán arany, kagyló? 
Elvenné az első rabló. 
Tündér mondja: siess már, 
Dolgom van más folyónál. 


Mit kívánjak? Tudom már: 
Gyógyuljon meg anyukám! 
Szól a tündér: ejnye, ejnye, 


Nehezet kérsz kis legényke. 


De azért majd teljesítem, 


Tudod jól, hogy megígértem. 


A kisfiú megköszönte, 
Hazament és öröm érte, 
Öröm érte kicsi szívét, 
és ezentúl boldogan élt. 


diagy Paprika meglepi kis Paprikát 

Kicsi és nagy 


Laci már harmadikos, növésre 
magas, mégis, minden nap a nagy- 
mamája kíséri az iskolába, érte 
is megy. Laciék ugyanis messze 
laknak az iskolától, helyesebben, 
Laci olyan iskolába jár, ami mesz- 
sze van attól az utcától, ahol ők 
laknak. Lenne persze közelebbi 
iskola is, de Laci szülei annak 
idején, amikor iskolába került, úgy 
akarták, hogy gyermekük a lehető 
legjobb tanítók és tanárok keze alá 
kerüljön, már ugyanis, akiket apa 
és anya annak tartottak. 

Lacinak villamosbérlete is van, 
mert gyalog egy óra alatt sem ér- 
nének be az iskolába nagymamá- 
val, kétszer is át kell szállniuk, 
ami nem gyerekjáték, különösen 
a reggeli csúcsforgalomban. A 
nagymamának is villamosbérlete 
van, nagyon hasonlít Laciéhoz, 
mert a tanulók és nyugdíjasok 
olcsó, kedvezményes bérletet vált- 
hatnak. A nagymama ugyanis 
nyugdíjas. Minden reggel igen ko- 
rán kel fel, hogy egy szem unoká- 
ját az iskolába kísérhesse. 

Laci csak hálás lehet a nagy- 
mamának, hogy ennyit fárad érte, 
hogy kézenfogva viszi minden nap 
az iskolába, és hozza is haza on- 
nan. De Laci már másodikos ko- 
rában nagyon irigyelte azokat a 
gyerekeket, akik egyedül jöttek 
iskolába, és akiket tanítás után 
sem várt senki, hanem harsány 
kurjongatással, trappolva indultak 
hazafelé. Van közöttük olyan kicsi, 
hogy alig látszik ki a földből, háti- 
táskát viselő elsős, sőt lány is, nem 
egy. Ha a táska nem volna a hátán, 
óvodásnak nézhetné az ember. 

Novemberben, különösen a vége 
felé, gyakran van köd és eső. Kü- 


lön-külön is kellemetlen és ve- 


szélyes, hát még együtt! Az autók 
csak lépésben csúsznak előre, ösz- 
sze is torlódnak minduntalan. Az 
utcai ívlámpák, a neonok, a ki- 
rakati fények, valósággal birkóz- 
nak a köddel és a szemerkélő eső- 
vel. 

Az alsó tagozat délutános volt 
azon a héten, öt óra is elmúlt, 
amikor Laciék kijöttek az iskolá- 
ból. Először azt gondolta, csak 
azért nem látja nagyanyját, mert 
olyan zsúfolt az utca. Valamivel 
később arra gondolt, hogy a tor- 
lódásban valahol elakadtak a vil- 
lamosok, a nagymama késik. Már 
mindenki .1ment az iskola kapu- 
jából, csak Laci várt ott, meg egy 
lány, piros szivacskabátban. Laci 
akkor figvelt föl rá, amikor észre- 
vette, hogy pityereg. 

— Hát " .. Nem elég, hogy any- 
nyira esik, még te is vizezed az 
utcát? — mondta neki Laci fog- 
hegyről. Pedig nem is az utcát 
vizezte, csak a saját arcát, hiszen 
ott álltak a kapumélyedésben. 

— Nem jött értem az anyuci- 
kám — szipogta a piroskabátos. 
— Már egy órája várok! 

— Te elsős vagy? 

— És te? 

— Az nem lehet, hogy egy órája 
vársz. Mikor jöttetek ki? 

— Már régen. 

— Hol laktok? 

— A Szabó utcában. 

— Az meg hol van? 

— Villamossal kell menni. A 
kettessel. 

— Van bérleted? 

— Méghozzá kombinált. Autó- 
buszra is jó — mondta a lány, és 
rögtön ki is vette a zsebéből a 
bérletet, amire nagyon büszke le- 
hetett. 


Laci megnézte. Elöl hátul. A 
bérletre rá volt írva, hogy a lányt 
Molnár Hajnalkának hívják. Még 
hogy Hajnalka! Ilyen lánynevet 


Laci még nem is hallott. 

— Ez mennyibe kerül? Az ilyen 
bérlet? 

De Hajnalka ezt nem tudta. 


— No gyere — mondta Laci, 
és kézen fogta az elsőst. — Majd 


én hazakísérlek. Tudod, hogy mer- 
re kell menni? 

Hajnalka igenis tudta. Nem bu- 
ta kislány egyáltalán. Megkérdez- 
te, Lacinak van-e testvére? Nin- 
csen? Neki van egy kis húga, aki 
még óvodás. Miközben a zebrán 
áthaladtak, az álló kocsik sorfala 
között, Hajnalka nagy szakértel- 
met mutatott — lány és elsős lé- 
ille- 
tően. Pontosan tudta, melyik a 
Wartburg, melyik a Skoda, sőt, 
meg tudta különböztetni a Zsi- 


tére! — az autómárkákat 


gulit és a Polszki Fiatot. Laci csak 
fél füllel figyelt, neki másra kel- 
lett ügyelnie, a közlekedési lám- 
pákra, : 5 ahol nincs lámpa, meg- 
felei" körültekintéssel kell lelép- 
nünk a gyalogjáróról; ahogy ta- 
nultuk, először balra, az út köze- 
pétől jobbra tekintünk, hogy jön-e 
valami? Fő a nyugalom; az út 


közepén is nyugodtan megállunk, 


ha valamit közeledni látunk, mert 


lassan közlekednek ugyan a ko- 
csik, de ilyen csúszós úton — ezt 
el is magyarázta Hajnalkának — 
nem fognak jól a legjobb fékek se. 

Amikor már a járdaszigeten, a 
villamosmegállóban álltak, alkal- 
ma nyílt, hogy bebizonyítsa Haj- 
nalkának, ő mégis jobban ért a 
kocsikhoz. Mert arra jött egy ha- 
talmas kék autó, és Hajnalka nem 
tudta, milyen márka. Laci közölte 
vele, hogy Opel Kommodore. 

Amikor odaértek a Szabó utca 
nyolcas számú ház kapujába, már 
alig esett, de még sűrűbb volt a 
köd. Hajnalka nem sietett, mert 
hiszen úgysincs otthon náluk sen- 
ki, ezt az utcáról is látni, mert ők 
a földszinten laknak, és mind a 
négy ablakuk sötét. Ami azt illeti, 
Lacinak sem volt oka a sietségre, 
mert szerencsésen  hazakísérte 
ugyan Hajnalkát, de hogy aztán 
ő maga hogyan jut haza, arról 
fogalma sem volt. 

Hajnalka éppen elmesélte, hogy 
az ő anyukája és apukája is tanár, 
de nem. gyerekeket tanítanak, ha- 
nem. egészen nagy fiúkat és lá- 
nyokat, amikor egyszerre csak 
felbukkant egy fiatal néni egy 
óvodás kislánnyal, aki nagyon ha- 
sonlított, nem is a mamájára, ha- 
nem Hajnalkára. A fiatal mama 


nagyon ideges volt, az első pilla- 


natban nem is ügyelt Lacira, csak 
a nagylányát szidta, miért nem 
tudott még várni néhány pilla- 
natig, vagy ment volna vissza az 
osztályba; azért késett, mert el 
kellett menni a Húgiért az óvo- 
dába, apu helyett, akinek valami 
rendkívüli értekezlete van. És épp 
egy ilyen napon, amikor annyira 
akadozik a közlekedés, még egye- 
dül is nehéz a járművekre felka- 
paszkodni, nemhogy egy óvodás 
gyerekkel! 

Hajnalka nagyon rendes volt, 
nem " mondta, amit mondhatott 
volna, hogy Laci az oka minden- 
nek, ő fogta kézen, őmiatta nem 
várta meg anyut. Molnár néni pe- 
dig, ahogy kiadta első mérgét és 
izgalmát, még rá is mosolygott 
Lacira, szépen megköszönte, ami- 
ért hazakísérte Hajnalkát, sőt ki- 
jelentette, ez kisdoboshoz méltó 
tett volt! Talán ők is itt laknak 
a Szabó utcában? 

— Á — mondta Laci — mi na- 
gyon messze lakunk. . . 

— És te mégis egyedül jársz 
iskolába? 

— Á — vallotta be Laci — a 
nagymamám. szokott értem jön- 
ni, pedig egyedül is tudnék, hi- 
szen tetszik látni. . . 

Ezek után — szerencsére! — 
szó sem lehetett arról, hogy Mol- 


nár néni őt egyedül elengedje. Ma- 
gától kitalálta, hogy ha az isko- 
lától haza is találna, Laci a Szabó 


El 


sem tudná neki magyarázni, mer- 


utcából nem indulhat el... 


re kell mennie. Hanem behívta 
hozzájuk Lacit, és felhívta tele- 
fonon Laci szüleit, ami nem is volt 
olyan egyszerű, mert még egyikük 
sem volt otthon. No persze, azt 
hiszik, a nagymama vele van! Vé- 
gül kiderült, hogy baj van, ha 
nem is nagyon súlyos; a nagy- 
mamát, amikor Laciért ment, bal- 
eset érte, elesett a csúszós úton, 
megrándította a lábát, nemtudott 
ráállni. A mentők vitték haza, 
persze közben eltelt jó sok idő. 
Leginkább azért volt kétségbe- 
esve, mi lesz az unokájával? 

Lacinak ezeket a részleteket az 
édesapja mesélte el a villamoson, 
amikor hazafelé mentek. Édes- 
apa jött el érte a Szabó utcába, 
Molnárékhoz. Lacinak igazán sze- 
rencséje volt; nem kapott ki 
azért, hogy egyedül indult el az 
iskolából, ahelyett hogy vissza- 
ment volna a tanító nénihez, sőt! 
Édesapa láthatóan egy kicsit büsz- 
ke volt a fiára, hiszen Molnárék 
nagyon dicsérték lovagiasságáért. 

Laci, ha pontosan nem is, tudta 
mi a lovagiasság. A tévében lát az 
ember lovagokat, akik lovagolnak 
és vívnak, és mindig a gyengék 
védelmére kelnek. 

— De most már mehetek egye- 
dül iskolába? — kockáztatta meg 
Laci. 

— Ezt még meglátjuk — fe- 
lelte az édesapja elgondolkozva. 
— Reméljük, a nagymamád ha- 
marosan lábra áll. Aztán, tudod, 
Kell valaki, 
aki vigyáz rá. Hiszen magad is 
láthatod! Aligha érte volna bale- 
set, ha vele lettél volna, és fogtad / 

ő már elég idős... 


volna a kezét! 
GERGELY MÁRTA 
RICHLY ZSOLT rajza 


9 


A táskalakók már azért is na- 
gyon tisztelték Madzagot, mert 
majdnem kihúzta a kislány fo- 
gát. Tulajdonképpen ki is húzhat- 
ta volna, más madzagokkal, cér- 
nákkal is előfordult ilyesmi. Csak 
sajnos a fog magától is kiesett, 
mielőtt még igazából rátekeredett 
volna. A gazda meg a kislány vi- 
szont valóban -a foghúzásnál bé- 
kült össze, s ez mindenképen Mad- 
zag érdeme. Ezt a Furulya álla- 
pította meg, és egyre hálálkodott, 
mert azt remélte, hogy ezentúl 


legalább nem vívnak veie a gye- 
rekek. 


Most már a Postairón se vesze- 
kedett, hogy mit keres Madzag 
:gy elsős táskájában. Örült, hogy 
5 maga egyáltalán ott lehet. A 
jazda visszacserélte a szalvétá- 
cért mégis. Madzag akkor kije- 
entette, hogy jobb is így, mert 
i szalvéták elég buták, 
?ostairónnak ez igen jólesett. 


és a 


Úgyhogy teljes volt a béke a 
áskalakók között, csak akkor saj- 
nos megjelent a nokedliszaggató. 
1 gazda tette be a táskába estén- 
ént, amikor már senki nem fi- 
jyelt. Úgy hozta be a konyhából 
itokban, és még játszott vele egy 
ort az ágyban is. Lefeküdt, mert 
gy kívánták a szülei, dé magával 
itte a nokedliszaggatót. Forgat- 
a, markolászta, gyakorolta a fo- 
ásokat; pingpong versenyre ké- 
zült ugyanis. A kislány kedvéért 
kart versenyezni, de neki nem 
olt ütője. Karácsonyra ígérték 

szülei, csakhogy nem bírt várni 
ddig. A kislány mindennap ma- 
ával vitte az iskolába a ping- 
ong ütőjét, a gazda meg kita- 
ílta magának a nokedliszaggatót. 
ó ötlet volt persze, hisz éppen 
z a baj! Mert olyan laposakat 
tött vele, hogy sose tudta le- 
sapni a labdát a kislány, de még 


o 


sok felsős gyerek se. Így aztán 
csodálták a gazdát, a gazda meg 
a nokedliszaggatót, és nem is tö- 
rődött Madzaggal egyáltalán. 


Csak akkor jutott eszébe végre, 
amikor a tanító néni elrendelte, 
hogy másnapra mindenki hozzon 
magával spárgát. A táskalakók na- 
gyon csodálkoztak, hogy ez ugyan 
hogy lehet, csak a Postairón nem 
csodálkozott. Azt mondta, lehet, 
hogy Madzagból most lesz tan- 
anyag. És jól is tudta ezt a dol- 
got, persze neki könnyű, másod- 
szor járja már az elsőt, hát igazán 
tudhatja. 

Másnap a gyakorlati foglalko- 
záson a csomót tanulták az első- 
sök. A gazda egy perc alatt meg- 
kötötte, és jelentkezett is, hogy 
ő már kész. A tanító néni nagyon 
megdicsérte, és rögtön adott neki 
ötöst. 


— Ötöst kaptam Madzagból — 
közölte a gazda a kislánnyal, ami- 
kor helyrement, mert nagyon cso- 
dálkozott. Inkább hármast, né- 
gyest szerzett eddig, az ötös bi- 
zony újdonság. 

— De jó neked! — mondta a 
kislány, de nem irigységből, csak 
úgy, tisztelettel. Mert ő bizony 
nem boldogult a saját spárgájá- 
val sehogyse. Összevissza huzigál- 
ta, szétsodorta, már kilátszott a 


közepe. Olyan volt, mint egy csepp 
kis kígyó, amint vedlik; sárga kí- 
gyó, fényes is. 


a gazda, mert ő aztán érti ám! — 

Nem is igazi madzag az. Csak 
vacak selyemzsinőr. 

— Cseréljünk. . 

— Hogyisne! 

— Cseréljünk madzagot! Ráa- 
dásul neked adom kölcsönbe az 
ütőmet — suttogta a kislány iz- 
gatottan, és Madzag bizony meg- 
ijedt. 

— Nem lehet — mondta a gaz- 
da rögtön. — A madzagomat nem. 
adom. De gyakorolhatsz vele. Gye- 
re, megtanítlak csomót kötni, ha 
akarod. 

Mire véget ért az óra, rengeteg 
kis csomó volt már Madzagon. De 
nem bánta, sőt ő is nagyon igye- 
kezett. Amikor a kislány kötötte 
a csomót, valósággal bukfence- 
zett, csakhogy sikerüljön. Óra vé- 
gén a tanító néni végighordta az 
osztályban Madzagot, azt mondta 
ez sikerült legjobban. Akkor néz- 
tek csak igazán a többi spárgák, 
és mind a többi tanszerek! 

Az elsős táskájában hazafelé 
kis ünnepséget rendeztek a tás- 
kalakók abból az alkalomból, hogy 
Madzag is tanszer lett. Madzag 
örömében meghívta a nokedli- 
szaggatót is, és elhatározta, hogy 
pártfogásba veszi, mint év elején 
őt a Furulya. 


NAGY KATALIN 
RÓNA EMY rajza 


Valamelyik iskolai szünetben 
történt, amikor valaki váratlanul 
valamit mondott. A valaki Zsu- 
zsi volt, a valami meg így szólt: 

— Valami eszembe jutott... 
valami egészen rendkívüli! 

Zsuzsinak mindig eszébe jut va- 
lami rendkívüli, s éppen ezért nem 
döbbent meg ezen senki sem. Volt, 
amikor azt javasolta, hogy kísér- 
letképpen az osztály akváriumát 
töltsék fel víz helyett tejjel, mert 
minden bizonnyal jobban fejlőd- 
nének abban a guppik. Volt, ami- 
kor bejelentette, hogy mától kezd- 
ve egy hétig nem fog aludni, mert 
az rengeteg időt vesz el az ember 
életéből, ő ki is számította, hogy 
mennyit. Másnap persze az első 
órán bóbiskolt, s napokig mulat- 
tak rajta a többiek. De hiába, van 
az úgy, hogy a kísérletezőket, fel- 
találókat nem értik meg! Szóval 
Zsuzsi ismét kitalált valamit! 

— A szomszédunkban kiscicák 
vannak! Azt hiszem, Sári néni 
örülne egynek. Tudjátok, piros 
szalagot kötnénk a nyakába! Már 
kinéztem, koromfekete az egyik, 
akár a kisördög! 

— Butaság, ilyet csak egy lány 
találhat ki — vonogatta a vállát 
Feri — talán nem is szereti a 


macskákat! 


kelő een B sasanz Small 


— A macskákat lehet, hogy 
nem, de a párhetes cicát biztosan 
— harciaskodott Zsuzsi. 

Panninak más volt a véleménye: 

— Valami hasznos ajándék kel- 
lene, olyan, amit mindinnap lát 
és ránk gondol! 

— Remek ötletem van! — ki- 
áltott fel Zsuzsi. 

Közben csengettek, s a követ- 
kező szünetig várni kellett, míg 
kitudódott, mi is az? Hanem, ami- 
kor kimondta, azt kivételesen és 
valóban remeknek találták a gye- 
rekek! 

— Szóval holnap délután, az út- 
törőszobában! — összegezte Panni. 

— Mi is jövünk! — mondta 
Feri — szólok a többieknek is. 

— Minek? Nem fiúknak való! 
— szólt közbe Bandi. De a töb- 
biek lehurrogták: — Amit a lá- 
nyok tudnak, azt mi is megcsi- 
náljuk! 

Ettől a naptól fogva csupa titok 
volt a negyedik cé osztály. Óra 
alatt összenéztek a gyerekek, és 
tízpercben félmondatok hallatszot- 
tak, melyet kívülálló nem érthe- 
tett meg: , Ma minálunk!" Meg 
aztán: , Nem kell több lila!? ,,Én 
sárgát hozok!" 

Végül úgy döntöttek, hogy ka- 


rácsony előtt, az utolsó tanítási 


napon adjákátavalamit Sári 
néninek. S valóban, a legutolsó 
órán ott volt az asztalon a v al a- 
mi , szépen becsomagolva, átköt- 
ve, s a táblára felírva, hogy 
KELLEMES ÜNNEPEKET KÍ- 
VÁNUNK! 

Sári néni zavarban volt, amikor 
kinyitotta a csomagot. Szőnyeg- 
nagyságú, hatalmas kendő került 
ki belőle, minden sora más-más 
színű. Ahány sor, annyi gyerek 
kötötte. Vidám, tarka, öröm volt 
nézni. Sári néni szólni sem tudott. 

— Tessék megpróbálni!  — 
mondta Zsuzsi. És úgy is lett. 
Körültekerte magát Sári néni egy- 
szer, kétszer, de még harmadik 
tekerésre is maradt a kendőből. 

— Kicsit nagy — kotyogta Pan- 
ni —, de nem baj! Hiszen idén 
divat a hosszú kendő, nem igaz? 


JOÓ KATALIN 
GAÁL ÉVA rajza 


Egy dán népi hagyományokon ala- 
Juló játékot írok le először, még- 
jozzá azért, mert Dániában kará- 
:sony táján játsszák a gyerekek. Ta- 
nuljátok meg tőlük. 


Jabászjátélke 

. neve és négy horgászbot kell hozzá. 
igyméteres botot vágnak el 25 cm-es 
larabkákra. A horgászbotok egyik vé- 
ébe csavarszöget kell erősíteni, és 
zen 15 cm hosszú selyemzsinór vagy 
rősebb zsineg lóg. A zsineg másik 
égére U alakúra görbített kis drót- 
arab kerül. Ez ruhakapoccsal is he- 
rettesíthető. Ezzel kész a horgász- 
ot. Szokás, hogy a négy botot más- 
nás színre festik. A halak dugóból ké- 
zülnek, de ne legyenek 2 cm-nél na- 
yobbak! A halat jelképező dugó tete- 
"re U szöget verjetek és minden halat 
rámozzatok meg. A számok 1—20-ig 
dugók aljára kerülnek. A halakat is 
e lehet festeni. A játék persze nem 
zben folyik, hanem a földön. 
Négy horgász mérkőzik egyszerre. 

horgászás úgy történik, hogy a 


horgászbot zsinórja végén levő hor- 
got a halakon levő U szögekbe pró- 
bálják illeszteni. Ha valamelyik hor- 
gász egy halat megfogott, azt rögtön 
maga mellé teszi és folytatja a hor- 
gászást. A játéknak akkor van vége, 
ha minden halat kifogtak már. Még- 
sem az győz, aki a legtöbbet fogta, 
hanem az, akinek a legsúlyosabb zsák- 
mány jutott. Hogy melyik hal hány 
kilós, azt a ráírt számokból lehet 
megtudni. Akkor igazán mulatságos 
a mérkőzés, amikor már csak egy 
vagy két halacskára horgásznak né- 
gyen! 

Helmle Kati 3. osztályos kisdobos 
(Budakeszi, Széchenyi u. 120.) írja: 
,Én is küldök egy játékot. A neve 
nem sokat árul el, pedig nagyon sze- 


retjük: 
Szélzes 


Két gyereket választunk kiszámo- 
lással. Két széket egymástól kb. 4 mé- 
terreszembefordítunk. A két játékost 
bekötött szemmel a székre ültetjük. 
A játékosok feladata: helyet kell cse- 
rélniük egymással. Ha ez megtörtént, 
újra vissza kell találniuk a saját szé- 
kükhöz. A nyertes az, aki hamarább 
ér vissza a helyére." Én ezt úgy bő- 
víteném, hogy amikor visszaért, az 
ott várakozó játékosnak beköti a sze- 
mét, s az folytatja a játékot így, sta- 
fétaszerűen! Próbáljátok meg! 


Í Iszópaj lás 


Csaba Tünde (Pécs, János u. 11.) 
úttörőtől kaptam a következő leve- 
let: , Nagyon szeretek rejtvényt fej- 
teni — különösen képrejtvényt. Es- 
ténként ezzel foglalkozik a családunk. 
Közben magunk is kitalálunk mókás 
rejtvényeket. Ezeket most elküldöm 
neked, Játszópajtás!" Én pedig kö- 
szönöm, és mutatóba — ha nem is 
valamennyit — közlöm! 


Most én is adok feladatot — bár 


igaz, hogy ez nem rejtvény. A dán 
játékban szerepelt a zsineg és a zsi- 
nór szó. Magyarázzátok meg, mi a 
kettő közt a különbség. Gyűjtsetek 
hozzá néhány hasonló értelmű szót 
és írjátok meg nekem. Aki a legtöb- 
bet küldi, az könyvjutalmat kap, és 
gyűjtésének eredményét közöljük la- 
punkban! 


Játszópajtós 


HAUSVVIRTH MAGDA rajza 


ETERNITCSŐBŐL — FÉSZEKODÚ 


Novemberi mellékletünkön a fé- 
szekodú papírkivágása mellett a jobb 
alsó sarokban közöltük a rajzát, mé- 
retét, ill. keresztmetszetét az igazi 
Vertse-féle eternit odúnak. Egy kis 
ügyességgel házilag is előállítható. 
Üregének mélysége 18—20 cm, szé- 
lessége 10—12 cm, a röpnyílás át- 
mérője 32 mm. A fenékrészt gipszből 
kell beleönteni, vastagsága 3—4 cm 
legyen. Száradás után a közepébe 


2 mm átmérőjű vízlevezető nyílást 
fúrunk. A röpnyílást acélfúróval (ko- 
ronafúró) fúrjuk ki. A tető 6—8 mm 
vastag eternitlapból készül s hogy 
a szél le ne fújja, a rajzon látható 
belógó hullámvonal alakúra hajlított 
2 mm vastag alumínium szalagdara- 
bokat egymáshoz átlós irányban ke- 
resztbe fektetve szögecseléssel rög- 
zítsük az eternitlaphoz. 

Az odú felfüggesztésekor ügyeljünk 
arra, hogy a röpnyílás lehetőleg kelet 
vagy dél felé tekintsen. 


Két apróságot írunk le most, mind- 
kettő felhasználható, mint kis kará- 
csonyi figyelmesség, mint tanulóasz- 
tali dísz, de fonalra függesztve fel- 
kerülhetnek a karácsonyfára is. 


Kétféle színes papírból vágjatok 
12—15 mm széles és 60 cm hosszú 
csíkot. Ha kell, ragasztással toldjátok 
ilyen hosszúra, majd a két csíkot egy- 
másra fektetve masniszerűen hajlít- 
sátok meg teljes hosszukban, mint 
az 1. ábra mutatja. Fontos, hogy fel- 
felé egyre rövidebbek legyenek a 
hurkok, míg végül elfogynak. Fára 
téve szeggel üssétek át a csíkokat, 
utána szétválasztva a kétszínű, de 
egyformán lyuggatott szalagot a 2. 
ábra szerint fűzzétek fel egy 14 cm 
hosszú hurkapálcára. Most már lát- 
szik, mi lesz belőlük: pici babakará- 
csonyfa. Hol egyik, hol másik szalagot 
fűzve a pálcikatörzsre, hamarosan 
kész. Talpat parafakorongból ragasz- 
szatok kartondarabkára, végdíszt (3.) 
színes papírból vágva a csúcsra. 
A kész fát (4.) a babaszobába is be- 
állíthatjátok. 

Másik díszünk szép, fehér, famen- 
tes írólapból készül. Hosszából vág- 
jatok le annyit, hogy négyzetalakú 
legyen, s fessetek vagy filctollal húz- 
zatok rá színes csíkokat (5.). Két- 
három élénk csík egyik oldalon, 
ug yanennyi a szemköztin is. Lehet 
hajtogatni, harmonikázva, hol a szí- 
nére, hol a visszájára fordítva közben 
a lapot. Egy-egy hajtás kb. í cm-es 
legyen. A végigharmonikázott lapot 
egyharmadánál vágjátok ketté, s a 
végeket beenyvezve ragasszátok őket 
derékszögben ismét össze (6.). Aki 
nagyon ügyes, próbálja elvágás nélkül 
derékszögben megtörni, meghajlítani 
a redőzött lapot. 


Hogy díszes páva, vagy ha jobban 
tetszik, búbosbanka legyen a papír- 
ból, lábat (7.) és fejet (8.) ragasszatok 
kellőképpen kivágott papírcsíkokból 
az ,L" betű formájú darabra, majd 
a végeket legyezőszerűen nyissátok 
széjjel (9.). A felfüggesztéshez cellux 
darabkát jó használni, így biztosabb 
az egyensúlya. 

FERKAI LORÁNT 

KÉRDEZD MEG A KISDOBOSTÓL 


Több olvasónk érdeklődött a karácsony ere- 
detéről, mások pedig azt kérdik, mi köze van 
a fenyőfának a karácsonyhoz? Lássuk hát szépen, 
sorjában! 


December derekáig rövidülnek a nappalok, 
; hosszabbodnak az éjszakák. Ezt sok ezer évvel 
szelőtt is észrevették már az emberek. Mivel 
:udományos magyarázatát akkor még nem ismer- 
ék, úgy vélték, hogy amikor a nappal kezd hosz- 
zabbodni, az tulajdonképpen a fény győzelme a 
ötétség felett. A fény, a jóság, a sötétség pedig a 
ronoszság jelképe lett. Mindkettőt megszemélye- 
ítették és szépséges szép meséket fűztek ehhez 
, csillagászati eseményhez. A fényt, a napot isten- 


:4 


nek mondták, s hol Mithras, hol Apolló nevet 
adtak neki. A kereszténység is átvette ezeket, 
s összekapcsolta a Megváltó születésével, akit 
a bűn — a gonosz sötétség — legyőzőjének tar- 
tott. Ezt az ünnepet, vagyis a karácsonyt, sok népi 
hagyomány teszi kedvessé, meghitté, széppé. 

Manapság a karácsony elsősorban a család ün- 
nepe. Összegyűlik a rokonság, és megajándékoz- 
zák egymást. Közben kigyúlnak a karácsonyfa 
gyertyái... Erről azt hihetnénk, hogy évezre- 
des szokás — pedig nem így van. 1816-ban ál- 
lították a legelső karácsonyfát Berlinben. Innen 
terjedt el — elsősorban a jómódú polgárok és 
gazdag nemesek között — Bécs városában. Mi- 
hozzánk az 1820-as évben érkezett ez a , divat". 
Aranyozott dióval, almával, mézessüteménnyel 
ékesítették fel a karácsonyi ruhába öltöztetett 
fenyőfákat. Hogy miért éppen a fenyőfát érte 
ez a megtiszteltetés? Talán, mert télen is zöld, 
nem úgy, mint a lombhullató fák. Különben nem 
minden országban az övé az elsőbbség! Angliá- 
ban például tüskés, piros bogyójú magyalfaágat 
tartanak, s a mennyezetről fagyöngyből font ko- 
szorú csüng alá. 

Ami a karácsonyfát illeti — ez többnyire luc- 
fenyő, a fenyőfélék családjának a tagja. Ennek 
a családnak 34 nemzetsége van, 350 fajjal. Észak- 
tól délig mindenütt megtalálhatók. Európában, 
Ázsiában, Amerikában óriási, összefüggő erdő- 
ségeket alkotnak. A növényföldraizi térképen 
ezt fenyőövnek nevezik. A déli féltekén, a forró 
égöv alatt is találhatók. 

Nálunk a szombathely—kámoni arborétum- 
ban folynak velük fontos kísérletek. Hazai és 
svéd fenyők kereszteződéséből időtálló, egye- 
nestörzsű fákat termelnek ki. A kísérlet hosszú 
ideig tart, mivel 40—50 év szükséges ahhoz, hogy 
a megfelelő magokból csemeték, majd , felnőtt" 
fenyők váljanak. S ha már Szombathelyről esett 
szó, ugorjunk át képzeletben Kőszegre, hiszen 
legtöbbször innen érkezik a fenyőszépségver- 
seny első számú helyezettje, mely minden esz- 
tendőben az Országház kupolatermében várja 
a legkiválóbb kisdobosokat és úttörőket, s jel- 
képezi egyúttal a nagy család, a társadalom gon- 
doskodó szeretetét irányukban. 

JOÓ KATALIN GÖRÖG JÚLIA rajza 


Vízszintes: 1. Meleg ellentéte. 
6. Porció. 7. Madár. 8. Vadászkutya. 
9. Eljut. 11. Tud. 14. Fejfedő. 

Függőleges: 1. Hull a hó. 2. Tü- 
relmetlen, nyugtalan. 3. Apróra 
zúz. 4. Kis rágcsáló. 5. Fiúnév. 
10. Magánhangzók. 12. Emil más- 
salhangzói. 13. Répa mássalhang- 
zói. 

Beküldendő a három állat meg- 
nevezése. 


Megfejtési határidő: december 20. 

A megfejtéseket küldjétek erre a címre: Kis- 
dobos szerkesztősége, Budapest 8. postafiók 57. 

A jobb felső sarokban látható kis rajzot 
— most egy piros gépkocsit — szíveskedjetek 
kivágni és a megfejtésre ráragasztani. Aki minden 
rejtvényt megfejtett, és megírta címét, osztá- 
lyát, az képeslapot kap. A kisdobosok 6, az út- 
törők 12 levelezőlap beküldése után kaphatnak 
könyvjutalmat. 


A novemberi rejtvények helyes megfejtése: 
1. Közmondások: 1. Nincsen rózsa tövis nél- 
kül. 2. Bagoly mondja a verébnek, nagyfejű. 3. 


TÉLI KÉPREJTVÉNYEK. 


Ma Ma 40 Em 


SZÓJÁTÉK: Újabb két értelmes szót kapunk, ha a fenti szavak elé kétféle mássalhangzót teszünk. 

MI HIÁNYZIK AZ ALAKOK 
KEZÉBŐL? 


Ki mint veti ágyát, úgy alussza álmát. 4. Ahány 
ház, annyi szokás. 2. Képrejtvények: seregély, 
fülemüle, holló. 3. Olvasd le: bojt, csont, gomb, 
bot, nyolc, bor, domb, rom, bolt, toll. 4. Kép- 
rejtvények: halk, halogatás, halló, halaszt. 

